Sértu einstaklingur í ekki sérstaklega viðkvæmri stöðu og frá öruggu ríki er málsmeðferðartíminn ekki sérstaklega langur . Þá er einstaklingum til dæmis ekki vísað aftur til Ungverjalands , þó að þau séu með vernd þar , í samræmi við Flóttamannastofnun SÞ “ segir Þórdís en flóttamannastofnunin hefur ekki mælst til þess sérstaklega að fólk sé ekki sent til Grikklands ef það hefur þar alþjóðlega vernd . Gagnrýni hefur heyrst á þá leið að ekki sé tekið mið af bestu hagsmunum barns í ferlinu sem tekur við þegar sótt er um hæli fyrir börn . Þar segir Þórdís að hafa verði í huga hvernig bestu hagsmunir barns eru skilgreindir . „ Í meginreglunni felst að við ákvarðanatöku beri að hafa til hliðsjónar hagsmuni barnsins og að þeir skuli hafa vægi við það mat sem fer fram þegar tekin er ákvörðun , “ segir Þórdís og segir jafnframt of snemmt að fullyrða um það hvort og þá hvernig við smíði nýs frumvarps verði leitast við að skerpa sérstaklega á samræmi reglugerðarinnar við Barnasáttmálann en segist hafa átt gagnlega fundi í gær annars vegar með Umboðsmanni barna og hins vegar Rauða krossinum .